APURE ขาขึ้นต่อเนื่อง! บวกอีก 8% ทะลุเป้า 5.10 บ. ลุ้นกำไรปีนี้นิวไฮแตะ 361 ลบ.
APURE ขาขึ้นต่อเนื่อง! บวกอีก 8% ทะลุเป้า 5.10 บ. โดย ณ เวลา 10.48 น. อยู่ที่ระดับ 5.40 บาท เพิ่มขึ้น 0.40 บาท ลุ้นกำไรปีนี้นิวไฮแตะ 361 ลบ.
APURE ขาขึ้นต่อเนื่อง! บวกอีก 8% ทะลุเป้า 5.10 บ. โดย ณ เวลา 10.48 น. อยู่ที่ระดับ 5.40 บาท เพิ่มขึ้น 0.40 บาท ลุ้นกำไรปีนี้นิวไฮแตะ 361 ลบ.
19 ก.ค. 2564

ผู้สื่อข่าวรายงานว่าวันนี้ (19 ก.ค. 2564) ราคาหุ้นบริษัท อกริเพียว โฮลดิ้งส์ จำกัด (มหาชน) หรือ APURE ณ เวลา 10.48 น. อยู่ที่ระดับ 5.40 บาท เพิ่มขึ้น 0.40 บาท หรือ 8.00% โดยทำจุดสูงสุดที่ 5.60 บาท และทำจุดต่ำสุดที่ 4.90 บาท ด้วยมูลค่าการซื้อขาย 224.86 ล้านบาท

บริษัทหลักทรัพย์ ดีบีเอส วิคเคอร์ส (ประเทศไทย) จำกัด ระบุในบทวิเคราะห์ (15 ก.ค. 2564) โดยคาดว่ารายได้จะสูงขึ้นต่อเนื่องที่ 10.80% ของอัตราการเติบโตประจำปี (CAGR) ในปี 2564 – 2565 และอัตรากำไรขั้นต้นที่จะคงอยู่ในระดับที่สูง หนุนโดยอัตราการใช้ (Utilization Rate) ที่ยังคงอยู่ในระดับที่สูง ทำให้ทางฝ่ายวิจัยคาดว่ากำไรปกติของบริษัทฯจะโตต่อเนื่องสู่จุดสูงสุดใหม่ เฉลี่ยราว 11.70% ของ CAGR ในปี 2564 – 2565 โดยปี 2564 มาอยู่ที่ 361 ล้านบาท และปี 2565 มาอยู่ที่ 384 ล้านบาท
โดยรวมบริษัทฯยังคงมีสถานะการเงินที่แข็งแกร่งซึ่งมีสัดส่วนหนี้สินสุทธิต่อทุน (Net Gearing Ratio) อยู่ในสถานะ Net Cash นอกจากนี้ทางฝ่ายวิจัยคาดว่าผลประกอบการจะยังดีขึ้นต่อเนื่องและอัตราเงินปันผลตอบแทนยังอยู่ในระดับที่น่าสนใจ ที่ 3% ในปี 2564 เราจึงคงคำแนะนำ “ซื้อ” ด้วยราคาเป้าหมาย 5.10 บาท
ทั้งนี้ทางฝ่ายวิจัยได้ปรับเพิ่มประมาณการกำไรสุทธิปี 2564 ขึ้น 6% และปี 2565 ขึ้น 4% จากเดิม เพื่อสะท้อนแนวโน้มอัตราการผลิตที่สูงขึ้นส่งผลให้ราคาเป้าหมายปี 2564 สูงขึ้นเป็น 5.10 บาท จากเดิม 4.80 บาทโดย อิง Forward P/E 13.30 เท่า (เท่าเดิม) เท่ากับค่าเฉลี่ย PER 5 ปีย้อนหลัง